Poésies de Marie de France (Roquefort)/Fable LXXIX
# Poésies de Marie de France (Roquefort)/Fable LXXIX

### FABLE LXXIX.

Un Leus vint à une rivière, Mès il ne sot en q’el manière Outre l’aive péust passer. Un Vilein vit illuec ester En un batel : si l’apela, Q’oultre le past mult li preia. Li Vileins dist que nun fereit Se bun loier de lui n’aveit ; Geo l’ostrei bien, ce dist li Leus,

U batel entrent ambedeus.10 De la terre sunt eslungié, Li Leus a le Vilein proié Que li désist que il fera : E li Vileins li cumanda Qe treiz paroles de saveir Li déust dire à sun poeir. Jeo vulentiers, li Lox respunt ; Adunc dréça la teste à-munt. Bien fait qui bien fait, ce savez ? Dist li Vileins, c’est véritez.20 Qant il orent un poi alez, Si li a le Vilains rouvé Qe voir désist ; et il retret Qe mult fait pis qui si ne fet.

Dit li Vileins, or di le tierz ; Li Lox esteit mult voisierz, N’en voleit mie dire plus, Ainz que venist à terre sus. E qant li Leus fu arivez Au Vilein dist : or entendez ?30 Tut est perdu et lunch et près Qankes l’en fait pur le malvès. Fait li Vilens, se Dix m’aïst De trois coses m’avez veir dit, Purquoi nel’ vuleies-tu ainz dire. Dunc cummença li Lux à rire ; Ne sai, feit-il, mais je cremeie Que de la nef getez sereie.

As proudomes et aus loiax Avient suvent damage et max40 De la cumpaingnie as féluns ; Mauveis en est li guereduns.

* ↑ C’est le sujet du XXᵉ. conte du Castoiement, Le Vilain et l’Oiselet, man. n° 1830, fᵒ 10 ; vᵒ col. 1, fonds de Saint-Germain, du lai de l’Oiselet, man. nᵒˢ 7218, 7615, M 2 1/3 fᵒ 42, rᵒ col. 1, N. 2, fonds de l’église de Paris ; imprimé dans la nouvelle édition de Barbazan, tom. II, p. 140 et tom. III, p. 114. Le Grand d’Aussy, tom. III, p. 113 et tom. IV, p. 238.
* ↑ Il pourroit traverser l’eau.
* ↑ Il le pria de le passer de l’autre côté de la rivière.
* ↑ S’il n’en avoit une bonne récompense.
* ↑ Je le veux bien, je vous l’accorde.
* ↑ Tous les deux.
* ↑ Pouvoir, volonté, choix, plaisir.
* ↑ Avec plaisir.
* ↑ En haut ad montem.
* ↑ Bien travaille celui qui fait le bien.
* ↑ Prié.
* ↑ Celui qui ne pratique pas le bien agit mal.
* ↑ Astucieux, rusé, malin versutus.
* ↑ Tout ce que l’on fait pour le méchant, on doit le regarder comme perdu.
* ↑ Je craignois qu’en me tirant du bateau, tu ne me jetasses dans la rivière.
* ↑ La récompense.
* ↑ Li basteax les porte ambedeus.
* ↑ Qu’il lui déist com il fera Et cil alors li demanda.
* ↑ Devant qu’il fust à terre sus.
